دونیا ساغلیق هؤرگوتو، اینسان وجودوندا آنتی‌بیوتیکلره قارشی آرتان باکتری مقاومتینین، اؤلوم ریسکینی آرتیردیغینی آچیقلادی.
هؤرگوتون یاییملادیغی کۆره‌سل آنتی‌میکروبیال دیرنج و گؤزه‌تیم ایستیفاده سیستمی راپوروندا، آنتی‌میکروبیال دیرنج آنالیزلری ایله باغلی بیلگیلر پایلاشیلدی.
۸۷ اؤلکه‌ده ۲۰۲۰.جی ایلده گؤرولن انفکسیون/عفونت حاللارینین آراشدیریلدیغی راپور‌دا، قان دولاشیمی انفکسیونلارینا سبب اولان کلبسیئللا ذات‌الریه‌سی و آسینتوباکتر باکتریسینین آنتی‌بیوتیکلره قارشی یۆزده ۵۰ دیرنج/مقاومت گؤستردیگی بیلدیریلدی.
قان دؤولاشیمی انفکسیونلارینین یۆزده ۸ینه کلبسیئللا دیرنجینین سبب اولدوغو و بو مقاومتین انفکسیونلارین موالیجه‌سینده ایستیفاده ائدیله‌ن کارباپنم آنتی‌بیوتیکینه مقاومت گؤستره‌رک اؤلوم ریسکینی آرتیردیغی بیلدیریلدی.
کولی باسیلی و سالمونللوز باکتریلرینین مقاومتینین یول آچدیغی قان دولاشیمی انفکسیونلاری ایله  بئل سویوقلوغو/گونوره/سوزاک انفکسیونلارینین ۲۰۱۷.جی ایلله مقایسه‌ده یۆزده ۱۵ آرتدیغی قید ائدیلدی.
راپور‌دا گؤروشلری یئر آلان دونیا ساغلیق هؤرگوتو باش مودورو تدروس آدهانوم گبریسوس، "آنتی‌میکروبیال مقاومتده‌کی آرتیش، مدرن طبین تأثیرینی آزالتماقدا و میلیونلارلا اینسانین حیاتینی ریسکه آتماقدادیر" ایفاده‌سینی ایشلتدی.
